Predkladacia správa

Informácia o priebehu a výsledkoch návštevy generálneho tajomníka NATO Lorda Georgea Robertsona v Slovenskej republike, Bratislava, 5. november 2001 je predkladaná na rokovanie vlády ako iniciatívny materiál. Jej cieľom je podať vláde informáciu o návšteve najvyššieho predstaviteľa NATO v SR v čase, keď sa Slovensko nachádza v rozhodujúcej etape prípravy na členstvo v Severoatlantickej aliancii a v rámci nej priblížiť súčasný stav diskusií v rámci NATO o otázke ďalšieho rozširovania, ako aj perspektívu Slovenska obdržať na summite aliancie v novembri 2002 pozvanie stať sa jej členom.
Predkladaný materiál informuje o výsledkoch prijatia generálneho tajomníka NATO G. Robertsona predsedom vlády SR Mikulášom Dzurindom, priebehu pracovného obeda za účasti členov Výboru vlády pre prípravu SR na členstvo v NATO, rokovaní GT NATO s poslancami Zahraničného výboru NR SR, Výboru NR SR pre obranu a bezpečnosť a členmi Poslaneckej skupiny NR SR za rýchlu integráciu SR do NATO, ako aj o rokovaniach s ministrom obrany SR Jozefom Stankom a s ministrom zahraničných vecí SR Eduardom Kukanom.  
Predkladaný materiál nemá finančný, ekonomický a environmentálny vplyv ani vplyv na zamestnanosť, preto príslušná doložka k nemu nebola vyhotovená.